Mai mulți protestatari care au luat cu asalt Capitoliul au primit interdicție la internet. Motivul deciziei judecătorilor.
Judecătorii au interzis accesul la net mai multor acuzați care au participat la asaltul de la Capitoliu. Decizia a fost luată după ce doi dintre acuzați au instigat la violență prin intermediul mediului online.
370 de persoane au fost puse sub acuzare, după ce protestatarii pro-Trump au luat cu asalt Capitoliul american. Mai nou, publicația Los Angeles Times a descoperit că cel puțin 5 persoane, care au participat la atac, au primit interdicție la internet din partea judecătorilor.Această decizie a fost luată după ce unul dintre acuzați, o femeie din Beverly Hills, a îndemnat protestatarii să se înarmeze în timp ce participau la violențe. Mai mult aceasta a postat online mesaje care promovau teorii ale conspirației despre miliardarul George Soros și despre fraudarea alegerilor prezindențiale.Un alt acuzat căruia i s-a permis să folosească social-media sub supraveghere, este acuzat de luarea cu asalt a Capitolului pentru că s-a deghizat în echipament militar și i-a amenințat pe polițiști. Este un caz complicat, mai ales datorită faptului că sunt încălcate drepturile omului, dar judecătorii spun că o astfel de măsură va opri dezinformarea din mediul online.În justiția americană au mai fost cazuri asemănătoareIdeea de a interzice acuzaților să acceze platformele social media a fost dezbătută în fața instanțelor americane și anterior, Curtea Supremă a statului Ohio respingând anul trecut tentative similare.Curtea Supremă a Statelor Unite a respins la rândul ei o lege din 2017 adoptată de Carolina de Nord care le-ar fi interzis agresorilor sexuali să folosească social media.